ประมาณสัปดาห์ก่อน ลูกหยิบ ipad มาเสียบสายชาร์จ เราเห็นเปอร์เซ็นของแบตเตอร์รี่ เลยลองถามลูกเล่นๆว่า ถ้ามันเต็มมันจะเป็นกี่เปอร์เซ็น ลูกตอบว่า ก็ร้อย%ไงแม่ อ่าวแล้วตอนนี้มันเหลือ 50% แปลว่ามันมีแบตอยู่เท่าไหร่ ลูกตอบว่าครึ่งหนึ่ง

เมื่อวานลูกอาบน้ำเสร็จ ลองทดสอบลูกเล่นๆสักหน่อย หยิบขวดน้ำมาถามลูก
เรา : น้ำเต็มขวดคือกี่%
ลูก : 100%
เรา : แล้วถ้าน้ำ50% หมายความว่ามีน้ำเท่าไหร่
ลูก : ครึ่งขวด
เรา : สมมติแม่แบ่งครึ่งขวดน้ำ จะได้ส่วนที่เท่ากันกี่ส่วน
ลูก : 2ส่วน
เรา : 1ใน2ส่วน คือกี่เปอร์เซ็น
ลูก : 50%
เรา : แล้วถ้าแม่แบ่งเป็น4ส่วน 2ใน4ส่วน คือกี่เปอร์เซ็น
ลูก : 50%
เรา : แล้วถ้ามีน้ำ 4ใน4ส่วนล่ะ กี่เปอร์เซ็น
ลูก : ก็เต็มไงแม่ 100%
เรา : อ่ะ คำถามสุดท้ายละนะลูก แล้วถ้า 8/4ล่ะ คือกี่เปอร์เซ็น
ลูก : 200%
เรา : หึ้ย ลูกรู้ได้ยังไง แม่ยังไม่เคยสอนเลยนะ!!
ลูก : ก็ ถ้า 12/4 มันก็จะเป็น 300% ไง (ยิ้ม)
เรา : แม่ตกใจมาก ลูกรู้เองได้ยังไงเนี่ย จบการเรียนวันนี้ ไว้แม่จะมาถามใหม่

เด็กโฮมสคูลที่ไม่เคยไปโรงเรียน และไม่เคยนั่งเรียน ทุกๆการเรียนรู้ของเขานั้น มาจากการให้แม่อธิบายสิ่งรอบตัวให้ฟัง การเรียนรู้ผ่านการเล่นสิ่งต่างๆ ไม่ว่าจะเป็นเกมส์ ปีนป่าย หมากฮอส การดูหนัง หรืออะไรก็ตามที่เขาสนใจ ใช้หลักการแบบ เข้าใจก่อน ทฤษฎีทีหลัง

ลูกเรา 8ขวบ เทียบชั้นก็ประมาณ ป.2 เรื่องบวกลบคูณหารเรารู้ว่าลูกทำได้ดีแล้ว เพราะเห็นเขาคำนวณของในเกมส์ที่เขาเล่นเอง ว่าต้องใช้อะไรเท่าไหร่ ขาดอีกเท่าไหร่ (ซึ่งเขาเรียนรู้ด้วยตัวเองไปถึงหลักล้านแล้ว) หน่วยในเกมส์จะเป็น 100K 10M ลูกเข้าใจว่ามันคือเท่าไหร่ด้วยตัวเอง แต่เรื่องเศษส่วน%นี่มันค่อนข้างจะซับซ้อนนิดหน่อยสำหรับเด็ก แล้วเขารู้ได้ยังไง ซึ่งตัวเขาเองก็ไม่รู้ว่ารู้ได้ยังไงเหมือนกัน แต่มันรู้เอง

เวลาเราสอนลูกแบบเป็นเรื่องเป็นราว มันใช้เวลาแค่เพียงไม่กี่นาที อย่างดีก็ครึ่งชม. อย่างบวกลบเลข สอนแค่ไม่กี่ครั้ง แต่เขาสามารถไปเรียนรู้ต่อเองได้ผ่านสิ่งต่างๆ เพราะคณิตศาสตร์มันมีอยู่แล้วรอบตัวเรา

ทุกครั้งที่เราสอนลูกมักจะใช้วิธีพูดให้เขาคิดตาม แล้วค่อยๆเพิ่มความยากของคำถามไปทีละนิด พอเด็กเข้าใจแล้ว เขาจะเข้าใจเลย สิ่งนี้ทำให้เราคิดว่า หรือจริงๆแล้ว เด็กๆไม่ได้จำเป็นต้องใช้เวลาไปกับโรงเรียนมากมายขนาดนั้น วัยเด็กมีเวลาแค่ไม่กี่ปี แล้วหลังจากนั้นเขาจะกลายเป็นผู้ใหญ่ไปตลอดกาล

ไม่ได้บอกว่าการทำโฮมสคูลนั้นดีกว่า หรือการไปโรงเรียนนั้นไม่ดี การทำโฮมสคูลขึ้นอยู่กับแนวทางของแต่ละครอบครัว การเรียนรู้คือการทำความเข้าใจสิ่งต่างๆ ซึ่งมันมีอะไรอีกมากมายนอกห้องเรียน การที่เด็กๆมีเวลาเหลือเฟือที่จะเรียนรู้จากทุกสิ่งรอบตัว ได้ทดลองทดสอบจินตนาการของเขา ได้มีเวลากับสิ่งที่ตัวเองสงสัย มันเป็นสิ่งที่วิเศษมากๆ จะเก่งหรือไม่เก่งก็ไม่เป็นไร แต่รู้จักตัวเอง และมีความสุข

การทำในสิ่งที่ต่างออกไปจากคนส่วนมากอาจจะทำให้รู้สึกน่ากังวล หรือไม่มั่นใจในช่วงแรกเริ่ม แต่พอได้เลือกทางเดินในแบบของตัวเอง ทุ่มเทและเต็มที่กับมัน กลายเป็นว่าเรามีความสุขมากในเส้นทางของเรา นี่เป็นเพียงมุมมองเล็กๆมุมนึงจากแม่ของเด็กๆโฮมสคูลนะคะ

#siamstr #Homeschool

 https://nostrcheck.me/media/public/nostrcheck.me_8333627143384787601697109986.webp


From: nostr:npub133a0udwmuw9mq4de72erjpusae40lgjkg49at5dhcrf2nwwmfmtsuz4r0r


ลูกสาวกำลังตามนี้เลยครับ


โห สุดยอดเลยแฮะ นับถือคนทำโฮมสกูลทุกคนเลยครับ


From: nostr:npub1jalt2rsvr9nhd7e84yp8pmzytxmcptp8u20tp5wnx4dcr8xf8resze0yfp


วิธีสอนดีมากๆเลยครับ
ลูกเราอายุพอๆกันเลย
มาเฝ้าดูการเติบโตของพวกเค้าไปพร้อมๆกันครับ^3^


ถ้าอยู่ใกล้ๆ พามาเล่นด้วยกันคงดีเลยค่ะ นี่เวลาเขาอยากเจอเพื่อนๆต้องพาเขาไปเจอกันที่สนามเด็กเล่น หรือสระว่ายน้ำ 😄


วันไหนมาเที่ยวพัทยาทักมาก่อนสักวันสองวันได้ครับ ถ้าผมว่างไว้นัดกัน พาเด็กๆไปวาดรูปแล้วชื่นชมความงาม(อวยให้กำลังใจกันยับๆ)ในงานของเด็กๆกันครับ
รับประกันความรื่นรมณ์ครับ5555

ปล มีคนสอน วันเดียว รูปก็สวยได้ครับ
ปล2 เด๋วผมพาไปเลี้ยงท็อฟฟี่เค้กฟรีครับ^^


555 โอเคค่ะ 😂


เจ๋งมากคะ


ใจฟู 🧡


เรานั่งดูลูกหมากฮอส วางหมากบางทีสลับช่องกัน เดินก็ผิดเลน แต่ก็เล่นกันได้เฉย กินกันได้ด้วย ตลกดีค่ะ 55 😂


เก่งมากเเล้ว คุณแม่ลูก 2


ผม8ขวบยังดีดลูกแก้วอยู่เลย เป็นแม่ที่สุดมากครับ เป็นทั้งแม่เป็นทั้งครู


ถ้าอนากสนุก ลองถาม 0 ใน 4 ส่วนดู
แล้วตามด้วย 4 ใน 0 ส่วนครับพี่เจน 🤣

ผมเป็นครูที่ชอบกระตุกต่อมเด็ก


From: nostr:npub17zhg42vmjcxep2nv057yrkfgjcwsy65zwd76kvlh5kvf8cul5c7qrgtfe0


From: nostr:npub15nnvgfzzeswve6xzmgzwtlm6vymg636eyk5hztnj924snr9hw80sja4ngw


สุดยอด


From: nostr:npub1y3y2vmmw00a9tftxh0mpvz5z5xd9ey28q93flwcj93zaaquzjmys4amlsw


ดีจังเลยครับอายุไล่ๆกับคนโตผมเลย แต่ของผมเข้าระบบไปแล้ว มันมีข้อจำกัดด้วยเรื่ิองเวลา และอะไรหลายๆอย่าง ผมมีความเชื่ออย่างนึงว่าการเรียนรู้ที่ดีและมีประสิทธิภาพนั้น ต้องเรียนอย่างมีความสุขและสนุกไปกับมันก่อน ชื่นชมมากครับ


เก่งมากกกกกกกกลูกเอ้ย การคิดอ่านไม่
ธรรมดาจริงๆ สำหรับเด็กวัย 25 ขวบ ชื่นชมวิธีการเลี้ยงลูกมากครับ


อ่าา จริงด้วย ลูกเราเป็นเด็กวัย25ขวบ (ในอีก17ปี) 555 ล้ำลึก ขอบคุณค่ะ


0/4 ลูกตอบว่า 0 ยังพอเข้าใจ
แต่ถ้า 4/0 แล้วลูกตอบว่า ไม่นิยามนี่ แม่ช็อคเลยนะคะ 😂 ไม่น่าจะตอบได้


งั้นถามลูกเพิ่มครับ 0/0 🤣 พี่เจนได้ช็อคอีกแน่ๆ


ไม่แน่ใจว่าจริงมั้ยครับ เพราะผมคิดไม่ทัน


เก่งมากเลยค่ะ... คุณมาถูกทางละ